Μουσείο Τέχνης και Σχεδίου (Αμβούργο)

Το Μουσείο Τέχνης και Σχεδίου (γερμ. Museum für Kunst und Gewerbe Hamburg, συντ. MK&G) είναι μουσείο εφαρμοσμένων τεχνών στο Αμβούργο. Ιδρύθηκε το 1877 ως το πέμπτο κατά σειρά μουσείο του είδους του στον γερμανόφωνο κόσμο, μετά από τα αντίστοιχα μουσεία στο ΛίγκνιτςMuseum of industrial art at Liegnitz, Journal of the Society of Arts, London, Vol. 2 (357-359), 1853, τη Λειψία, τη Βιέννη και το Βερολίνο. Βρίσκεται στην πλατεία Steintorplatz στην περιοχή St. Georg, κοντά στον κεντρικό σιδηροδρομικό σταθμό της πόλης, και στεγάζεται σε κτίριο που παλαιότερα φιλοξενούσε το γυμνάσιο Γιοχάνεουμ, από το 1876 έως το 1905, και αργότερα επαγγελματική σχολή μέχρι το 1970. Το μουσείο υποστηρίζεται από ένα δημόσιο ίδρυμα και ο σκοπός του είναι να αποτελεί «θεσμό πολιτισμού, ιδίως της τέχνης και των εφαρμοσμένων τεχνών, με συλλογές του από ευρωπαϊκούς, αρχαίους και ασιατικούς πολιτισμούς».Satzung der Stiftung öffentlichen Rechts „Museum für Kunst und Gewerbe Hamburg“, HmbGVBl. 2013, S. 168, § 2 Abs. 1.  Η πολύπλευρη συλλογή του μουσείου εκτείνεται από την αρχαιότητα έως σήμερα και καλύπτει διάφορες πολιτισμικές περιοχές και πολλές διαφορετικές εποχές. Περιλαμβάνει περισσότερα από 600.000 αντικείμενα. 

Η ιστορία του μουσείου ξεκινά από το 1868, όταν ένας εμπορικός σύλλογος που ιδρύθηκε από μέλη της Πατριωτικής Εταιρείας του 1765 συγκέντρωσε 13 χιλιάδες μάρκα από ιδιωτικά κεφάλαια, τα οποία ο γραμματέας του συλλόγου, Γιούστους Μπρίνκμαν, χρησιμοποίησε για να κάνει τις αρχικές αγορές για ένα μουσείοSabine Schulze, Patriotische Gesellschaft von 1765. Hamburg 2015, σελ. 32., συμπεριλαμβανομένων αντικειμένων από την Παγκόσμια Έκθεση του 1873 στη ΒιέννηJan van Rossem, Archiv des guten Geschmacks. A&W Architektur & Wohnen. Nr. 3/2015, 2015, σελ. 165–176. Τα πρώτα εκθέματα του υπό διαμόρφωση μουσείου, παρουσιάστηκαν σε ενοικιαζόμενο χώρο στο ισόγειο ενός κτιρίου στην πλατεία St. Annenplatz, το οποίο σήμερα αποτελεί μέρος της περιοχής Überseequartier. Οι σημερινές εγκαταστάσεις του μουσείου χρησιμοποιούνται από το 1877.

 Παραπομπές 

Κατηγορία:Αμβούργο
Κατηγορία:Μουσεία τέχνης στη Γερμανία
Κατηγορία:Μουσεία σχεδιασμού